TIMERNA
Acuɣer ur ssexdamen ara imasiḥiyen n ṣṣeḥ ṣṣalib di leebada-nsen?
D IMELYAN n lɣaci i geţqadaren yerna i geţeebbiden ṣṣalib (amidag). Yenna-d yiwen umawal (The Encyclopædia Britannica) belli ṣṣalib-agi d “ţţawil akk amezwaru swayes yeţwaeqal ddin amasiḥi.” Acu kan, imasiḥiyen n tideţ ur t-ssexdamen ara di leebada-nsen. Acimi?
Ssebba tameqrant ţ-ţagi: Eisa Lmasiḥ ur yemmut ara ɣef ṣṣalib. D ameslay n tyunanit sṭawrus i d-sṭerjmen s wawal “ṣṣalib”. Ameslay-agi yeena “asɣar ibedden, neɣ tigejdit.” Yiwet n tektabt, s teglizit, i d-issefhamen imeslayen n Wedlis Iqedsen tenna-d: “[Sṭawrus] ur d-iţmettil ara yakk sin yesɣaren yersen wa ɣef wa yerna yemxallfen [...]. Deg wayen yeţwaketben s tyunanit di [Leahd ajdid], ulac akk ayen ara ɣ-yawin a nxemmem ɣer sin yesɣaren.”
Di xilla n yefyar, wid iketben Adlis Iqedsen ssexdmen ameslay nniḍen bac a d-bedren ţţawil iɣef i nɣan Eisa. D ameslay n tyunanit ksulun. (Lecɣal 5:30; 10:39; 13:29; Igalatiyen 3:13; 1 Buṭrus 2:24) Ameslay-agi lmeena-s “asɣar” neɣ “aeekkaz, tadebbuzt, ttejṛa.”
Taktabt yeţţusemman Ṣṣalib akk-d uṣelleb, i gekteb Hermann Fulda, tessefham-ed ayɣer i llan ssexdamen yiwet n tgejdit kan i tmenɣiwt: “Ur ţţilint ara dima ttjuṛ deg imukan anda i neqqen, zdat n lɣaci, wid yeffɣen i lqanun. Ssentayen ihi yiwet n tgejdit di lqaea, ţeelliqen-ten fell-as. Ţcuddun-asen neɣ ţsemmiṛen-asen ifassen nnig n uqerru yerna gellun ula s [...] iḍarren-nsen.” (Das Kreuz und die Kreuzigung).
Lameena, ţţbut akk iṣeḥḥan neţţaf-it deg Wedlis Iqedsen. Yenna-d wemceggee Bulus: “Lmasiḥ ifda-yaɣ-d si deewessu n ccariea, yuɣal d deewessu ɣef ddemma-nneɣ, axaṭer yura: ‘Iţwaneel win yeţwaeelqen ɣer wesɣar [“ɣer tgejdit”, elaḥsab n Ṭrejma n ddunit tajdiṭ (s tṛumit); “ɣer ttejṛa”, elaḥsab n Wawal n tudert, 2001].’” (Igalatiyen 3:13) Bulus iheddeṛ-ed dagi ɣef wayen yuran deg Wesmekti 21:22, 23, i d-ibedren s teibṛanit ameslay “tigejdit”, mačči “ṣṣalib”. Imi ţţawil-agi swayes i neqqen yeţţarra d “ameneul” win akken ara yemmten yis, ur d-yewwi ara ad zewwqen imasiḥiyen ixxamen-nsen s lmeṣnueat i d-iţweṣṣifen Lmasiḥ iţwaeellqen ɣef ṣṣalib.
Ulac ţţbut ara d-isseknen belli llan imasiḥiyen i gessexdmen ṣṣalib di leebada-nsen di tlata n leqrun i d-itebeen lmut n Lmasiḥ. Acu kan, di lqern wis 4, lḥakem aṛumani iwumi qqaren Qusṭantin ikcem ɣer ddin i geţwaḥesben d ddin amasiḥi, yerna yebɣa ad issekcem ṣṣalib ɣer ddin-agi. Akken yebɣu yili leqsed-ines, ṣṣalib ur icudd ara maḍi ɣer Eisa Lmasiḥ. Ṣṣalib yekka-d si ddin n lekdeb. Yiwen umawal n Ikatulikiyen (New Catholic Encyclopedia) yenna-d: “Neţţaf ṣṣalib di leewayed yellan uqbel a d-iban ddin amasiḥi akk-d leewayed i sean leibad ur netbie ara ddin-agi.” Llant daɣen tektabin nniḍen yesean lqima i d-yessefhamen belli tella lealaqa ger ṣṣalib akk-d leebada n txelqit, yerna ula ger ṣṣalib akk-d leewayed icudden ɣer tarrawt (afukti).
Ayɣer ihi i d-ssekcmen ṣṣalib-agi? Izmer lḥal, bac akken wid yellan ţeebbiden iṛebbiten n lekdeb ad qeblen ddin “amasiḥi”. Acu kan, Adlis Iqedsen iḥeṛṛem a neṭṭef di yal taɣawsa (lḥaǧa) icudden ɣer leebada n lekdeb. (2 Ikurintiyen 6:14-18) Iḥeṛṛem daɣen mkul d ṣṣenf n leebada n lmeṣnueat. (Tuffɣa 20:4, 5; 1 Ikurintiyen 10:14) Ihi, imasiḥiyen n ṣṣeḥ sean ssebbat timeqranin ɣef waydeg ur ssexdamen ara ṣṣalib di leebada-nsen. *
^ § 4 Bac aţ-ţissineḍ akteṛ n leḥwayeǧ ɣef ṣṣalib, ẓer isebtar 77-81 n tektabt Comment raisonner à partir des Écritures, i d-ssufɣen Inagan n Yahwa.
nob_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn